b'\n_START_ARTICLE_\nFran Gerbi\xc4\x8d\n_START_SECTION_\n\xc5\xbdivljenje\n_START_PARAGRAPH_\nGlasbe se je u\xc4\x8dil pri Kamilu Ma\xc5\xa1ku v Ljubljani, med letoma 1865 in 1867 pa je \xc5\xa1tudiral kompozicijo in petje na konservatoriju v Pragi. Kot operni pevec - tenorist je deloval v Pragi, Zagrebu, Ulmu in Lembergu. Bil je tehni\xc4\x8dno izdelan pevec z znatnim glasovnim obsegom. Bolezen ga je prisilila, da se je poslovil od kariere opernega pevca in postal pedagog in dirigent. Vklju\xc4\x8dil se je v\xc2\xa0\xc2\xbbrojevanje\xc2\xab\xc2\xa0slovenskega opernega \xc5\xbeivljenja. V Ljubljani je do svoje smrti deloval kot ravnatelj \xc5\xa1ole Glasbene Matice.\n_START_SECTION_\nDru\xc5\xbeina\n_START_PARAGRAPH_\nPoro\xc4\x8den je bil s sopranistko Milko Gerbi\xc4\x8d, roj. Dane\xc5\xa1 (1854-1933). V zakonu sta se jima rodila sin Hugo Viktor Gerbi\xc4\x8d (1881-1953) in h\xc4\x8di Jarmila Gerbi\xc4\x8d (1877-1964).'